
Σάββατο, 08 Αυγούστου 2026

ΔΕΛΤΙΟ ΤΥΠΟΥ

Θάνατος λουόμενης στα Χανιά - Προσάραξη Θ/Γ σκάφους στη Λευκίμμη - Σύλληψη ημεδαπού στην Κυλλήνη - Σύλληψη αλλοδαπού στη Καλαμάτα – Τροχαίο ατύχημα στη Σύρο - Διακομιδές ασθενών


Τις μεσημβρινές ώρες χθες, ενημερώθηκε η Λιμενική Αρχή των Χανίων για την ύπαρξη μίας 62χρονης αλλοδαπής (υπήκοος Γερμανίας), η οποία ανασύρθηκε χωρίς τις αισθήσεις της από την θαλάσσια περιοχή «ΚΑΒΡΟΥ» Αποκορώνου Χανίων. Η 62χρονη διακομίστηκε με ασθενοφόρο όχημα του ΕΚΑΒ στο Γενικό Νοσοκομείο Ρεθύμνου, όπου διαπιστώθηκε ο θάνατός της. Από το Κεντρικό Λιμεναρχείο Χανίων που διενεργεί την προανάκριση, παραγγέλθηκε η διενέργεια νεκροψίας-νεκροτομής στην Ιατροδικαστική Υπηρεσία Κρήτης.
*****


Τις βραδινές ώρες χθες, ενημερώθηκε η Λιμενική Αρχή της Κέρκυρας από το Ενιαίο Κέντρο Συντονισμού Έρευνας και Διάσωσης (ΕΚΣΕΔ) Λ.Σ.-ΕΛ.ΑΚΤ., για περιστατικό προσάραξης θαλαμηγού (Θ/Γ) σκάφους ιταλικής σημαίας σε αμμώδη αβαθή, στη θαλάσσια περιοχή «ΑΚΡΑΣ» Λευκίμμης. Στο σημείο έσπευσε ένα Περιπολικό σκάφος Λ.Σ.-ΕΛ.ΑΚΤ. (ΠΛΣ) και το ιδιωτικό σκάφος «ΝΙΚΗ» Σ.Λ. 189, με επιβαίνοντα στέλεχος Λ.Σ.-ΕΛ.ΑΚΤ., το οποίο εντόπισε το Θ/Γ με τους οκτώ αλλοδαπούς (υπήκοοι Ιταλίας) επιβαίνοντές του, καλά στην υγεία τους. Στη συνέχεια, στη περιοχή κατέφτασε και το ρυμουλκό (Ρ/Κ) «ΙΩΑΝΝΗΣ» Ν.Π. 12454, καθώς και ιδιώτης δύτης, ο οποίος μετά από έλεγχο δεν διαπίστωσε εισροή υδάτων. Το Θ/Γ αποκολλήθηκε με τη συνδρομή του «ΙΩΑΝΝΗΣ» και ακολούθως ρυμουλκήθηκε στο λιμάνι «ΓΟΥΒΙΩΝ» Κέρκυρας, όπου προσέδεσε με ασφάλεια, συνοδεία του ΠΛΣ. Από τον Λιμενικό Σταθμό Λευκίμμης, απαγορεύτηκε ο απόπλους του Θ/Γ, μέχρι την προσκόμιση βεβαιωτικού αξιοπλοΐας από τον νηογνώμονα που το παρακολουθεί, ενώ από το περιστατικό δεν παρατηρήθηκε θαλάσσια ρύπανση.
*****


Τις μεσημβρινές ώρες χθες, στελέχη της Λιμενικής Αρχής της Κυλλήνης, προέβησαν στη σύλληψη ενός 34χρονου ημεδαπού, για παράβαση των άρθρων 309 «Επικίνδυνη σωματική βλάβη» και 28 «Αμέλεια» του Π.Κ., στην παραλία «ΧΡΥΣΗ ΑΚΤΗ» Κυλλήνης. Συγκεκριμένα, ο 34χρονος προκάλεσε στην 31χρονη ημεδαπή σύζυγο του επικίνδυνο τραυματισμό - κάταγμα σπονδύλων, μετά από βουτιά που έκανε με τη βοήθεια του. Η τραυματίας διακομίστηκε αρχικά στο Γενικό Νοσοκομείο Ηλείας και στη συνέχεια στο Πανεπιστημιακό Γενικό Νοσοκομείο Πατρών, για περαιτέρω ιατρική περίθαλψη. Προανάκριση διενεργείται από το Λιμεναρχείο Κυλλήνης.

*****


Τις απογευματινές ώρες χθες, στελέχη της Λιμενικής Αρχής της Καλαμάτας, προέβησαν στη σύλληψη ενός 58χρονου αλλοδαπού (υπήκοος Ρουμανίας), για παράβαση του άρθρου 308 του Π.Κ. «Απλή σωματική βλάβη», Ο 58 χρόνος συνελήφθη κατόπιν έγκλησης που υπέβαλε 70χρονος αλλοδαπός (υπήκοος Ηνωμένου Βασιλείου), σύμφωνα με την οποία δέχτηκε επίθεση από τον πρώτο τις πρωινές ώρες την 06.08.2026 και ενώ βρισκόταν εντός του σκάφους του, στη μαρίνας Καλαμάτας. Προανάκριση διενεργείται από το Κεντρικό Λιμεναρχείο Καλαμάτας.
*****


Τις βραδινές ώρες χθες, ενημερώθηκε η Λιμενική Αρχή της Σύρου για τροχαίο ατύχημα που έλαβε χώρα επί της παραλιακής οδού Ερμούπολης. Συγκεκριμένα, συγκρούστηκαν δύο Δ/Κ οχήματα με οδηγούς δύο ημεδαπούς ηλικίας 54 και 61 ετών, με αποτέλεσμα την πτώση και τον τραυματισμό τους. Οι ανωτέρω διακομίστηκαν με ασθενοφόρο όχημα του ΕΚΑΒ στο Γενικό Νοσοκομείο Σύρου για παροχή των πρώτων βοηθειών, ενώ ο 61χρονος πρόκειται να μεταφερθεί με αεροδιακομιδή στο Γενικό Νοσοκομείο Νίκαιας, για περαιτέρω ιατρικές εξετάσεις. Προανάκριση διενεργείται από το Λιμεναρχείο Σύρου.

*****


Με μέριμνα του Κέντρου Επιχειρήσεων του Λιμενικού Σώματος-Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:

-37χρονου από τον όρμο Πεύκου Σκύρου στο λιμάνι της Κύμης, με το Ε/Π-Τ/Ρ «ΚΥΜΟΘΟΗ» Ν. Ραφήνας 73,

-18χρονης, από το λιμάνι της Θάσου στο λιμάνι της Κεραμωτής, με το Ε/Γ-Ο/Γ «ΠΛΑΤΥΤΕΡΑ ΘΑΣΟΥ» Ν.Π. 11234,

-83χρονη και 67χρονου, από το λιμάνι της Πάρου στο λιμάνι της Σύρου, με το Ε/Γ-Τ/Ρ «ΚΥΡΙΑΡΧΟΣ ΙΙ» Ν.Ν. 57,

-37χρονου, από το λιμάνι της Αλοννήσου στο λιμάνι του Βόλου, με το Ε/Π-Τ/Ρ «ΑΞΙΟΝ ΕΣΤΙ» Ν.Π. 10001,

-19χρονης, από το λιμάνι της Σκιάθου στο λιμάνι του Βόλου, με το Ε/Γ-Α/Ψ «ΑΘΩΣ» Ν. Σπετσών 323.

